CELEX: 52013PC0174
Language: lt
Date: 2013-04-03
Title: Pasiūlymas EUROPOS PARLAMENTO IR TARYBOS REGLAMENTAS dėl daugiamečio Europos jūrų saugumo agentūros veiksmų reaguojant į laivų keliamą taršą ir į naftos bei dujų įrenginių keliamą jūrų taršą finansavimo

|
			
		
		
		52013PC0174
		
			Pasiūlymas EUROPOS PARLAMENTO IR TARYBOS REGLAMENTAS dėl daugiamečio Europos jūrų saugumo agentūros veiksmų reaguojant į laivų keliamą taršą ir į naftos bei dujų įrenginių keliamą jūrų taršą finansavimo /* COM/2013/0174 final - 2013/0092 (COD) */
			
				
		
		
			
			   	AIŠKINAMASIS
MEMORANDUMAS
1.
PASIŪLYMO TIKSLAS
2002 m. įsteigtai Europos
jūrų saugumo agentūrai[1]
(toliau – Agentūra arba EMSA) 2004 m. paskirtos reagavimo į
jūrų taršą srities užduotys[2].
Atsižvelgiant į ilgalaikį Agentūros atsakomybės už
reagavimą į taršą pobūdį, tam, kad susijusios užduotys
būtų atliktos veiksmingai ir nuodugniai, reikia finansinio saugumo,
pagrįsto daugiamečiu įsipareigojimu. Todėl 2006 m.
Sąjungos teisės aktų leidėjas nustatė daugiametį
Agentūros veiksmų reaguojant į laivų keliamą taršą
finansavimą 2007–2013 m. laikotarpiu[3].
Šiuo pasiūlymu dėl teisėkūros procedūra priimamo akto
siekiama pratęsti daugiametį finansavimą 2014–2020 m.
laikotarpiu atsižvelgiant į naujas finansines perspektyvas[4].
2.
SIŪLOMOS PRIEMONĖS PAGRINDIMAS
2.1. Pasiūlymo aplinkybės
1999 m. gruodį įvykusi naftos
tanklaivio „Erika“ didelio masto jūrų avarija, per kurią
plačiai išsiliejo nafta, lėmė tai, kad 2002 m. buvo įkurta
Agentūra. 2002 m. lapkričio mėn. įvykus naftos
tanklaivio „Prestige“ avarijai, per kurią išsiliejo nafta, Agentūrai
patikėti ypatingi įpareigojimai reaguojant į laivų
keliamą taršą. 2004 m. spalio mėn. Agentūra
priėmė pasirengimo taršai naftos produktais ir reagavimo į
ją veiksmų planą (toliau – Naftos veiksmų planas).
2007 m. birželio mėn. priimtas antrasis pasirengimo taršai
pavojingomis ir kenksmingomis medžiagomis ir reagavimo į ją
veiksmų planas (toliau – PKM veiksmų planas)[5]. EMSA administracinė
valdyba rengdama kasmetinę darbo programą atnaujina abu veiksmų
planus.
2010 m. kovo mėn. administracinė
valdyba patvirtino 5-erių metų strategiją[6], kuri apima dvi su reagavimu
į laivų keliamą taršą susijusias temas. Pirma, 8-oje temoje
nustatomas EMSA vaidmuo neteisėto išleidimo iš laivų srityje (vykdymo
užtikrinimo klausimai, tolesnis „CleanSeaNet“ tobulinimas į ją
integruojant informaciją apie laivų buvimo vietą). Antra, 12-oji
tema yra apie pasirengimą jūrų taršai ir reagavimą į
ją.
Galiausiai, 2010 m. Komisija
pasiūlė EMSA reglamento pakeitimą, kuriame, inter alia,
numatytas aiškus reagavimo į taršą veiklos išplėtimas į
ją įtraukiant ir pakrančių naftos bei dujų
įrenginių avarijas[7].
Be to, minėtame pasiūlyme taip pat siūloma išplėsti EMSA
pagalbą kaimyninėms ES šalims, įskaitant reagavimo į
taršą veiklą. 2012 m. balandžio mėn. Europos Parlamentas ir
Taryba pasiekė susitarimą dėl pasiūlymo ir 2013 m.
sausio mėn. priimtu reglamentu[8]
pirmiau minėtos nuostatos patvirtintos.
2.2. Dabartinės EMSA užduotys
reagavimo į taršą srityje
Pagal Reglamentą (EB) Nr. 2038/2006
ir Direktyvą 2005/35/EB dėl taršos iš laivų[9] trys pagrindinės
Agentūros užduotys, susijusios su laivų keliamos taršos likvidavimu,
yra:
a) Operatyvinė pagalba valstybėms
narėms 
Agentūra turi naftos išsiliejimo
padariniams likviduoti skirtų budinčių laivų tinklą,
kuriuo gali būti naudojamasi nukentėjusių valstybių
narių taršos padarinių likvidavimo pajėgumui padidinti. Ji taip
pat teikia naftos išsiliejimo nustatymo ir stebėsenos iš palydovo
paslaugas (sistema „CleanSeaNet“), taip pat, naudodamasi tinklu „MAR-ICE“,
teikia informaciją apie cheminių medžiagų išsiliejimą
Taršos paveiktos pakrantės valstybės naudodamosi Bendrijos
civilinės saugos mechanizmu[10]
gali prašyti, kad įsikištų reagavimo į naftos
įsiliejimą laivai. Sklandi integracija į valstybių
narių reagavimo priemones vykdoma reguliariai dalyvaujant
nacionalinėse ir regioninėse pratybose. 
b) Bendradarbiavimas ir koordinavimas
Agentūra palaiko ryšius su valstybių
narių taršos padarinių likvidavimo ekspertais, taip pat
bendradarbiauja pagal esamus regioninius susitarimus ir su Tarptautine
jūrų organizacija (TJO).
c) Informacija
Agentūra renka, analizuoja ir platina
informaciją apie geriausią patirtį, technologijas ir naujoves
reagavimo į jūrų taršą srityje.
 Rezultatų santrauka (2007 m. – 2012 m. rugsėjis) 
 Toliau nurodytos pagrindinės EMSA pasirengimo jūrų taršai ir reagavimo į ją tarnybos ir susiję rezultatai, pasiekti naudojantis dabartine daugiamete finansavimo sistema. 
 Naftos išsiliejimo padariniams likviduoti skirtų budinčių laivų tinklas 
 Šiuo metu galioja 16 sutarčių, kuriomis apimami visi Europos Sąjungos regioniniai jūrų baseinai. 18 laivų, kurių vidutinis surinktos naftos saugyklų pajėgumas yra apie 3500 m3, gali būti mobilizuoti vienu metu ir būti parengti išplaukimui per 24 valandas. || Nuo 2007 m. EMSA laivai dalyvavo 36 tarptautinėse (tarpvalstybinėse) operatyvinėse pratybose. Dalyvavimas pratybose palengvina EMSA tarnybų integravimą į valstybių narių reagavimo priemones. 
 „CleanSeaNet“ 
 Nuo tada, kai 2007 m. balandžio mėn. pradėjo veikti ši sistema, gauta daugiau kaip 12 000 palydovinių vaizdų – vidutiniškai daugiau kaip 2000 vaizdų per metus. || Stebima daugiau kaip 1000 mln. km2. || Atlikusios priežiūrą vietoje valstybės narės patvirtino apie 200 iš palydovo pastebėtų neteisėto išleidimo atvejų per metus. 
 Reagavimas į incidentus 
 Nuo 2007 m. EMSA reagavimo į taršą tarnybomis pasinaudota iš viso per 25 incidentus. Avarinė pagalba taršos paveiktoms pakrantės valstybėms apėmė: reagavimo laivus, palydovinius vaizdus, MAR-ICE aktyvavimą ir įvertinimą vietoje. || Avarinė pagalba apima 4 reagavimo laivų mobilizacijas Europoje. || Avarinė pagalba apima 1 pagalbos įranga paketą JAV per „Deepwater Horizon“ avariją. 
 Geroji patirtis. Plėtra ir skatinimas 
 EMSA surengė 20 ekspertų susitikimų ir praktinių seminarų. (Papildomai prie reguliariai vykdomų mokymų su valstybių narių budinčiais pareigūnais dėl „CleanSeaNet“ ir (arba) susitikimų su tinklo laivų operatoriais.) || Paskelbti 7 skirtingų valstybių narių pasirengimo ir reagavimo politikos ir pajėgumų aspektų aprašai. || Vadovauta valstybės tarnautojų mainų programai „EMPOLLEX“, pagal kurią nuo programos pradžios 2008 m. valstybės narės įvykdė 21 eksperto mainus. || Sukūrė vieno sprendimo reagavimo priemonę dispergentams naudoti avarijų metu. Prireikus koordinavo specialias studijas (pvz., išleidimo įrenginių studiją, saugios platformos studiją – reikalavimų laivams, kurie bus naudojami pavojingoje aplinkoje, nustatymą). 
2.3. Ateities uždaviniai
Kaip paaiškinta pirmiau, 2013 m. sausio
mėn. įsigaliojus steigimo reglamento pakeitimams, EMSA tapo atsakinga
už tokias naujas reagavimo į taršą srities užduotis:
a) dabartiniai EMSA reagavimo veiksmai
„laivų sukeltos taršos“ atveju taip pat apims naftos ir dujų
įrenginių sukeltą jūrų taršą,
b) dabartinis EMSA „Clean SetNet“ taip pat
stebės jūros taršos nafta iš dujų ir naftos įrenginių
mastą ir poveikį aplinkai,
c) dabartinė geografinė taikymo
sritis (valstybės narės ir narystės siekiančios šalys) bus
išplėsta ir bus taikoma „visoms Europos kaimynystės politikos šalims
ir Paryžiaus susitarimo memorandumo dėl uosto valstybės kontrolės
šalims“. Taip EMSA laivus bus galima naudoti visoje Sąjungos
regioninių jūrų baseinų plotuose.
Komisija siūlo, kad skiriama suma būtų
naudojama tik pirmosioms dviems naujoms užduotims įgyvendinti (pradžioje
lėšas skiriant tų naujų užduočių rengimui),
tačiau dėl to neturėtų nukentėti jau esamų
užduočių finansavimas. Trečioji nauja užduotis turėtų
būti finansuojama pagal esamas ES programas, skirtas šalims, kurioms
taikoma plėtros politika ir Europos kaimynystės politika (programa
SAFEMED Viduržemio jūrai ir programos pagal TRACECA iniciatyvą
Juodajai jūrai). Programos valdymo ir biudžetiniu požiūriu laikoma,
kad šią naują užduotį labiau tiktų finansuoti pagal
esamą ES paramos minėtoms šalims sistemą. 
2.4. Dabartinės EMSA veiklos
reagavimo į taršą srityje vertinimas
Pagal Reglamentą Nr. 1406/2002
Agentūra iki 2012 m. teikė ataskaitas apie finansinį
veiksmų planų vykdymą iki kiekvienų metų sausio
31 d. Šias ataskaitas galima rasti Agentūros interneto svetainėje.
Nuo 2013 m. ataskaitų teikimas bus integruotas į Agentūros
metinę veiklos ataskaitą.
Be to, 2011 m. gegužės mėn.
Komisija pateikė Reglamento Nr. 2038/2006 įgyvendinimo
ataskaitą[11].
Šios ataskaitos pagrindas – išsamus agentūros indėlis, kuriam
pritarė EMSA administracinė valdyba, įskaitant konsultacijas su
suinteresuotosiomis šalimis ir išsamiai aprašytus scenarijus[12]. EMSA administracinė
valdyba (visų pirma patvirtindama darbo programą, biudžetą ir
metinę ataskaitą), Audito Rūmai ir biudžeto valdymo institucija
prižiūri ir stebi agentūros veiklą pagal biudžeto įvykdymo
patvirtinimo procedūrą.
Dvi pagrindinės iš šių
vertinimų padarytos išvados: 
1) reagavimui į taršą skirtas
biudžetas yra tinkamas ir 
2) finansuojamos priemonės yra
ekonomiškos, kuria pridėtinę vertę ir yra tinkamai tvarkomos.
2.5. Siūlomos veiklos ex ante
vertinimas
Atliktas ex ante vertinimas, jis
pridedamas prie šio pasiūlymo (dokumentas SEC(2013) xxx). Juo
patvirtinamas daugiametės finansinės programos naudingumas ir
veiksmingumas, taip pat nustatoma skirtina suma.
3.           Teisiniai
pasiūlymo aspektai
3.1.        Teisinis pagrindas
Pasiūlymo teisinis pagrindas – Sutarties
dėl Europos Sąjungos veikimo 100 straipsnio 2 dalis, kuri yra ir
Reglamento Nr. 2038/2006 teisinis pagrindas pagal ankstesnį Sutarties
variantą.
3.2.        Subsidiarumo ir proporcingumo
principai
Subsidiarumo ir proporcingumo principų
yra visapusiškai laikomasi, nes Agentūros veiksmai yra diferencijuotos
reagavimo į laivų ir pakrantės įrenginių sukeltą
taršą sistemos Europos lygmens pakopa. Didžioji dalis veiklos pradedama
gavus taršos paveiktų pakrantės valstybių prašymą.
Glaudų koordinavimą regioniniu lygmeniu galima būtų
parodyti tuo, kad ES yra šių regioninių organizacijų
susitariančioji šalis: 
·                        
Konvencijos dėl Baltijos jūros baseino
jūros aplinkos apsaugos (1992 m. peržiūrėta Helsinkio
konvencija); 
·                        
Viduržemio jūros aplinkos ir
pakrančių zonos apsaugos konvencijos (Barselonos konvencija) ir
kelių jos protokolų; 
·                        
Susitarimo dėl bendradarbiavimo sprendžiant
Šiaurės jūros taršos nafta ir kitomis kenksmingomis medžiagomis
klausimus (Bonos susitarimas); 
·                        
Konvencijos dėl Šiaurės Rytų Atlanto
jūros aplinkos apsaugos (OSPAR konvencija); 
·                        
Bendradarbiavimo susitarimo siekiant apsaugoti nuo
taršos Šiaurės rytų Atlanto vandenyno pakrantes ir vandenis
(Lisabonos susitarimas) ir jo papildomo protokolo, kurie dar neįsigaliojo.

Be to, Sąjunga derasi dėl
prisijungimo prie Konvencijos dėl juodosios jūros apsaugos nuo taršos
(Bukarešto konvencija).
3.3.        Pasirinkta priemonė
Reglamentas yra tinkamiausia teisinė
priemonė daugiametei finansinei programai nustatyti. Tokia priemonė
jau buvo pasirinkta 2006 m.
4.           Poveikis
biudžetui
Atsižvelgdama į tai, kas išvardyta
pirmiau, Komisija siūlo Sąjungos biudžete numatyti daugiametį
finansinį paketą, skiriamą 2014 m. sausio 1 d. –
2020 m. gruodžio 31 d. laikotarpiui, kuris sutampa su naująja
daugiamete finansine programa. Pagal 2011 m. birželio mėn. Komisijos
dokumentų paketą „Strategijos „Europa 2020“ biudžetas“ ir
dabartinę praktiką, sumą reikėtų imti iš 1 išlaidų
kategorijos „Pažangus ir integracinis augimas“. Taigi Komisija siūlo
skirti 160,5 mln. eurų sumą ataskaitiniam laikotarpiui.
Išsamesnė informacija pateikiama pridedamoje finansinėje teisės
akto pasiūlymo pažymoje ir ex ante vertinime. Biudžeto valdymo
institucija turi patvirtinti metines sumas pagal biudžetinę
procedūrą.
5.           Pasiūlymo
turinys
Pasiūlymo struktūra labai panaši
į Reglamento Nr. 2038/2006 struktūrą su reikiamais
pakeitimais. Jį sudaro tokie 8 straipsniai:
·                        
1 straipsnis. Tikslas
·                        
2 straipsnis. Sąvokų apibrėžtys
·                        
3 straipsnis. Taikymo sritis
·                        
4 straipsnis. Sąjungos finansavimas
·                        
5 straipsnis. Esamų pajėgumų
stebėsena
·                        
6 straipsnis. Sąjungos finansinių
interesų apsauga
·                        
7 straipsnis. Vidurio laikotarpio vertinimas
·                        
8 straipsnis. Įsigaliojimas
2013/0092 (COD)
Pasiūlymas
EUROPOS PARLAMENTO IR TARYBOS REGLAMENTAS
dėl daugiamečio Europos
jūrų saugumo agentūros veiksmų reaguojant į laivų
keliamą taršą ir į naftos bei dujų įrenginių
keliamą jūrų taršą finansavimo
(Tekstas svarbus EEE)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl Europos
Sąjungos veikimo, ypač į jos 100 straipsnio 2 dalį,
atsižvelgdami į Europos Komisijos
pasiūlymą,
perdavus pasiūlymą nacionaliniams
parlamentams,
atsižvelgdami į Europos ekonomikos ir
socialinių reikalų komiteto nuomonę[13],
atsižvelgdami į Regionų komiteto
nuomonę[14],
laikydamiesi įprastos
teisėkūros procedūros[15],
kadangi:
(1)       2002 m. birželio
27 d. Europos Parlamento ir Tarybos reglamentu (EB) Nr. 1406/2002[16] buvo įsteigta Europos
jūrų saugumo agentūra (toliau – Agentūra), siekiant
užtikrinti aukštą, vienodą ir veiksmingą jūrų saugumo
ir taršos iš laivų prevencijos lygį;
(2)       2004 m. kovo 31 d. Europos
Parlamento ir Tarybos Reglamentu (EB) Nr. 724/2004[17], kuriuo iš dalies pakeistas
Reglamentas (EB) Nr. 1406/2002, Agentūrai paskirta naujų
užduočių taršos prevencijos ir reagavimo į laivų
keliamą taršą srityje, atsižvelgiant į avarijas Europos
vandenyse, ypač naftos tanklaivių „Erika“ ir „Prestige“ avarijas;
(3)       2013 m. sausio
15 d. Europos Parlamento ir Tarybos reglamentu (ES) Nr. 100/2013[18], kuriuo iš dalies pakeistas
Reglamentas (EB) Nr. 1406/2002, Agentūrai paskirta
užduočių, susijusių su reagavimu į naftos ir dujų
įrenginių keliamą jūrų taršą, be to,
Agentūros tarnybų veiklos sritis išplėsta – įtrauktos
šalys, kurioms taikoma plėtros politika ir Europos kaimynystės
politika;
(4)       2006 m. gruodžio
18 d. Europos Parlamento ir Tarybos reglamentu (EB) Nr. 2038/2006[19] nustatytas daugiametis Europos
jūrų saugumo agentūros veiksmų reaguojant į laivų
keliamą taršą finansavimas, kuris baigsis 2013 m. gruodžio
31 d.;
(5)       siekdama įvykdyti naujas
laivų keliamos taršos prevencijos ir reagavimo į ją užduotis,
2004 m. spalio 22 d. Agentūros administracinė taryba
priėmė pasirengimo taršai nafta ir reagavimo į ją veiksmų
planą, kuriuo nustatoma Agentūros reagavimo į taršą nafta
veikla ir kuriuo siekiama geriausiai panaudoti Agentūros turimus
finansinius išteklius. 2007 m. birželio 12 d. administracinė
valdyba priėmė pasirengimo taršai pavojingomis ir kenksmingomis
medžiagomis ir reagavimo į ją veiksmų planą. Pagal
Reglamento Nr. 1406/2002 15 straipsnį abu veiksmų planai kasmet
atnaujinami pagal Agentūros metinę darbo programą;
(6)       Agentūros reagavimo
į taršą veiksmai, kaip nustatyta veiksmų planuose, yra
susiję su informavimo, bendradarbiavimo ir koordinavimo veikla ir
visų pirma su operatyvine pagalba taršos paveiktoms valstybėms,
jų prašymu suteikiant papildomus taršos pašalinimo laivus, skirtus kovoti
su naftos sukelta tarša ir kitų rūšių tarša, pvz.,
pavojingų ir kenksmingų medžiagų sukelta tarša. Agentūra
ypatingą dėmesį turėtų skirti toms sritims, kurios,
kaip buvo nustatyta, yra labiausiai pažeidžiamos, tačiau prireikus taip
pat bet kuriai kitai sričiai;
(7)       tai, kad Agentūra veikia
šioje srityje, nereiškia, kad pakrantės valstybės yra atleistos nuo
pareigos turėti tinkamus reagavimo į taršą mechanizmus ir
laikytis esamų bendradarbiavimo susitarimų, kuriais numatyta
tarpusavio pagalba jūrų taršos įvykio atveju. Sąjunga
prisijungė prie įvairių regioninių organizacijų ir
rengiasi prisijungimui prie kitų regioninių organizacijų;
(8)       Agentūros veiksmai
turėtų būti derinami su veikla pagal Sąjungos pasirašytus
dvišalius ir regioninius susitarimus. Jūrų taršos įvykio atveju
Agentūra turėtų padėti nukentėjusiai (-oms)
valstybei (-ėms) narei (-ėms), kurios (-ių)
žinioje bus valymo operacijų vykdymas;
(9)       Agentūra
turėtų aktyviai veikti palaikant ir toliau vystant palydovinių
vaizdų tarnybą priežiūros, ankstyvo taršos aptikimo ir
atsakingų laivų arba naftos ir dujų įrenginių
nustatymo tikslais. Dėl šios sistemos turėtų pagerėti
duomenų prieinamumas ir būti veiksmingiau reaguojama į
taršą;
(10)     papildomos priemonės,
kurias Agentūra turi teikti nukentėjusioms valstybėms,
turėtų būti prieinamos per Bendrijos civilinės saugos
mechanizmą, nustatytą 2007 m. lapkričio 8 d. Tarybos
sprendimu 2007/779/EB, Euratomas[20];
(11)     siekiant užtikrinti
visapusišką įgyvendinimą Agentūra turėtų
būti aprūpinta gyvybinga ir ekonomiškai efektyvia sistema, skirta
visų pirma jos operatyvinei pagalbai nukentėjusioms valstybėms
finansuoti;
(12)     todėl būtina
užtikrinti finansinį saugumą finansuojant Agentūrai
patikėtas užduotis reagavimo į taršą ir į kitų
susijusių veiksmų srityje, remiantis daugiamečiu
įsipareigojimu. Biudžeto valdymo institucija turi nustatyti metines
Sąjungos skiriamas sumas pagal metinę biudžetinę procedūrą;
(13)     reagavimo į taršą
finansavimui skiriamos sumos turėtų apimti laikotarpį nuo
2014 m. sausio 1 d. iki 2020 m. gruodžio 31 d. pagal
naują daugiametę finansinę programą. Taip pat reikėtų
numatyti finansinį paketą tam pačiam laikotarpiui;
(14)     Agentūros parama šalims,
kurioms taikoma plėtros politika ir Europos kaimynystės politika,
turėtų būti finansuojama pagal esamas šioms šalims skirtas
Sąjungos programas, todėl neturėtų būti šios daugiametės
finansinės programos dalis;
(15)     siekiant tinkamiausiai
paskirstyti įsipareigojimus ir atsižvelgti į visus pokyčius,
susijusius su reagavimu į laivų keliamą taršą, būtina
užtikrinti nuolatinę konkrečių poreikių veikti
stebėseną, kuri leistų pritaikyti metinius finansinius
įsipareigojimus;
(16)     pagal Reglamentą (ES)
Nr. 100/2013, kuriuo iš dalies keičiamas Reglamentas
Nr. 1406/2002, Agentūra turėtų teikti ataskaitas apie
finansinį daugiametės programos vykdymą savo metinėje
ataskaitoje,
PRIĖMĖ ŠĮ
REGLAMENTĄ:
1 straipsnis
Dalykas
Šiuo reglamentu nustatoma išsami Sąjungos
finansinio įnašo į Europos jūrų saugumo agentūros
biudžetą tvarka jai skirtoms užduotims, susijusioms su reagavimu į
laivų ir pakrančių naftos bei dujų įrenginių
keliamą taršą, įgyvendinti pagal Reglamento (EB)
Nr. 1406/2002 1 ir 2 straipsnius.
2 straipsnis
Sąvokų apibrėžtys
Šiame reglamente taikomos šios
apibrėžtys:
a) nafta – bet kokio pavidalo nafta,
įskaitant žalią naftą, mazutą, naftos nuosėdas, naftos
atliekas ir perdirbtus naftos produktus, kaip nustatyta 1990 m.
Tarptautinėje konvencijoje dėl parengties, veiksmų ir
bendradarbiavimo įvykus taršos nafta incidentams;
b) pavojingos ir kenksmingos medžiagos – bet
kokios medžiagos, išskyrus naftą, kurios patekusios į jūros
aplinką gali kelti pavojų žmogaus sveikatai, kenkti gyviesiems
jūros ištekliams ir gyvybei jūroje, riboti jūros teikiamas
galimybes ir kliudyti kitaip teisėtai naudotis jūra, kaip nustatyta
2000 m. Protokole dėl parengties, veiksmų ir bendradarbiavimo
taršos pavojingomis ir kenksmingomis medžiagomis atvejais.
3 straipsnis
Taikymo sritis
1 straipsnyje minimas Sąjungos
indėlis Agentūrai skiriamas siekiant finansuoti reagavimo į
laivų keliamą taršą ir naftos bei dujų įrenginių
keliamą jūrų taršą veiksmus, tokius kaip nurodyta
Pasirengimo taršai nafta ir reagavimo į ją ir pasirengimo taršai
pavojingomis ir kenksmingomis medžiagomis ir reagavimo į ją
veiksmų planuose, visų pirma tuos, kurie susiję su:
a) informacija, visų pirma gerosios
patirties, metodų ir inovacijų, tokių kaip laivų
rezervuarų ištuštinimo stebėjimo ar pakrantės platformų
stebėjimo dėl pramoninės taršos ir avarinių
išsiliejimų priemonių, rinkimu, analize ir skleidimu;
b) bendradarbiavimu ir koordinavimu bei
techninės ir mokslinės pagalbos teikimu valstybėms narėms
ir Komisijai ES civilinės saugos sistemos, Tarptautinės
jūrų organizacijos ir atitinkamų regioninių susitarimų
atitinkamos veiklos pagrindu;
c) operatyvine pagalba ir, esant prašymui,
parama papildomomis priemonėmis, tokiomis kaip rezerviniai taršos šalinimo
laivai, palydoviniai vaizdai ir įranga, nukentėjusių
valstybių reagavimo į taršą veiksmams atsitiktinės arba
tyčinės laivų keliamos taršos arba pakrančių naftos ir
dujų įrenginių keliamos taršos atveju.
4 straipsnis
Sąjungos finansavimas
Finansinis paketas 3 straipsnyje nurodytoms
užduotims įgyvendinti nuo 2014 m. sausio 1 d. iki 2020 m. gruodžio 31 d.
yra 160.500.000 EUR, suma nurodoma dabartinėmis kainomis.
Metinius asignavimus nustato biudžeto valdymo
institucija, neviršydama finansinėje struktūroje nustatytų
ribų. Užtikrinamas būtinas 3 straipsnio c punkte numatytos
operatyvinės pagalbos valstybėms narėms finansavimas.
5 straipsnis
Esamų pajėgumų
stebėsena
Kad būtų galima nustatyti
Agentūros teikiamos operatyvinės pagalbos, tokios kaip papildomų
taršai šalinti skirtų laivų, reikalavimus, Agentūra reguliariai
sudaro valstybinių ir, jei yra, privačiųjų reagavimo į
taršą mechanizmų bei susijusių įvairiuose Sąjungos
regionuose esančių reagavimo pajėgumų sąrašą.
Valstybės narės Agentūrai
pateikia šiam sąrašui sudaryti būtiną informaciją. 
Agentūros administracinė valdyba
atsižvelgia į šį sąrašą prieš nuspręsdama dėl
Agentūros reagavimo į taršą veiklos pagal metines darbo
programas. 
6 straipsnis
Sąjungos finansinių interesų
apsauga
1. Komisija ir Agentūra užtikrina, kad,
įgyvendinant pagal šį reglamentą finansuojamą veiklą,
Sąjungos finansiniai interesai yra apsaugomi taikant prevencines priemones
prieš sukčiavimą, korupciją ir kitokią neteisėtą
veiklą, atliekant veiksmingus tikrinimus, išieškant netinkamai sumokėtas
sumas ir, nustačius pažeidimus, skiriant veiksmingas, proporcingas ir
atgrasančias sankcijas, pagal Tarybos reglamentą (EB, Euratomas)
Nr. 2988/95[21],
Tarybos reglamentą (Euratomas, EB) Nr. 2185/96[22] ir Europos Parlamento ir
Tarybos reglamentą (EB) Nr. 1073/1999[23].
2. Šio reglamento pagrindu finansuojamų
Sąjungos veiksmų atžvilgiu Reglamento (EB, Euratomas)
Nr. 2988/95 1 straipsnio 2 dalyje minimas pažeidimas yra bet koks
Sąjungos teisės nuostatų pažeidimas arba bet koks sutartinių
įsipareigojimų nesilaikymas dėl ekonominio subjekto veikimo ar
neveikimo, pažeidžiančio arba galinčio pažeisti Europos Sąjungos
bendrąjį biudžetą arba jos valdomus biudžetus sukuriant
nepagrįstas išlaidas.
3. Savo atitinkamų įgaliojimų
ribose Komisija ir Agentūra užtikrina, kad finansuojant šiame reglamente
numatytus Sąjungos veiksmus būtų pasiektas kuo geresnis kainos
ir veiksmingumo santykis.
7 straipsnis
Vidurio laikotarpio vertinimas
Komisija, remdamasi Agentūros pateikta
informacija, pateikia Europos Parlamentui ir Tarybai šio reglamento
įgyvendinimo ataskaitą ne vėliau kaip 2017 m. gruodžio
31 d. Ataskaitoje, kuri parengiama nepažeidžiant Agentūros
administracinės valdybos vaidmens, išdėstomi 4 straipsnyje
nurodyto Sąjungos įnašo panaudojimo rezultatai, susiję su
įsipareigojimais ir išlaidomis laikotarpiu nuo 2014 m. sausio 1 d. iki
2016 m. gruodžio 31 d.
Remdamasi šia ataskaita, Komisija prireikus
pasiūlo reikiamus šio reglamento pakeitimus, visų pirma siekiant
atsižvelgti į mokslo pažangą kovos su tarša iš laivų ir naftos
bei dujų įrenginių keliama jūrų tarša, ypač
naftos arba pavojingų ir kenksmingų medžiagų keliama tarša,
srityje.
8 straipsnis
Įsigaliojimas
Reglamentas įsigalioja dvidešimtą
dieną po jo paskelbimo Europos Sąjungos oficialiajame leidinyje.
Reglamentas privalomas visas ir
tiesiogiai taikomas visose valstybėse narėse.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
[…]                                                                […]
FINANSINĖ TEISĖS AKTO
PASIŪLYMO PAŽYMA
1.           PASIŪLYMO (INICIATYVOS)
STRUKTŪRA
1.1.        Pasiūlymo (iniciatyvos)
pavadinimas 
Pasiūlymas
dėl Europos Parlamento ir Tarybos reglamento (ES) dėl
daugiamečio Europos jūrų saugumo agentūros veiksmų
reaguojant į laivų keliamą taršą ir į naftos bei
dujų įrenginių keliamą jūrų taršą
finansavimo
1.2.        Atitinkama (-os) politikos
sritis (-ys) VGV ir VGB sistemoje[24]
06:
Energetika ir transportas
0602:
Sausumos, oro ir jūrų transporto politika
060203:
Europos jūrų saugumo agentūra
06020302:
Europos jūrų saugumo agentūra. Kovos su tarša priemonės
Nuostatų,
susijusių su reagavimu į laivų keliamą taršą ir į
naftos bei dujų įrenginių keliamą jūrų
taršą, įgyvendinimas.
1.3.        Pasiūlymo (iniciatyvos)
pobūdis 
x Pasiūlymas
(iniciatyva) susijęs (-usi) su nauja priemone 
¨ Pasiūlymas
(iniciatyva) susijęs (-usi) su nauja priemone, kuri bus priimta
įgyvendinus bandomąjį projektą ir (arba) atlikus
parengiamuosius veiksmus[25]

¨ Pasiūlymas (iniciatyva) susijęs (-usi) su esamos
priemonės galiojimo pratęsimu 
¨ Pasiūlymas
(iniciatyva) susijęs (-usi) su priemone, perorientuota į
naują priemonę 
1.4.        Tikslai
1.4.1.     Komisijos
daugiametis (-čiai) strateginis (-iai) tikslas (-ai),
kurio (-ių) siekiama šiuo pasiūlymu (šia iniciatyva) 
Tikslai
ir (arba) pridėtinė vertė pagal „Europa 2020“ strategiją: 
Agentūra
prisideda prie ES ekonomikai ir jos piliečiams skirto saugaus, patikimo ir
darnaus jūrų transporto. Tai visiškai atitinka tris strategijos
„Europa 2020“ prioritetus.
–
Pažangus augimas: žiniomis ir inovacijomis pagrįsto ūkio vystymas.
Agentūra padeda kurti geriausius įmanomus techninius laivų
standartus ir taip skatina žinias ir inovacijas.
–
Tvarus augimas: tausiau išteklius naudojančio, ekologiškesnio ir
konkurencingesnio ūkio skatinimas. Agentūra padeda užtikrinti taršos
iš laivų prevenciją ir reaguoti į jūrų taršą
įvairiose srityse. Laivybos sektorius prisidės prie pavyzdinės
iniciatyvos „Tausiai išteklius naudojanti Europa“. Agentūra atliks savo
vaidmenį įgyvendinant šią strategiją atitinkamame
sektoriuje.
–
Integracinis augimas: didelio užimtumo ūkio, kuriame užtikrinta
socialinė ir teritorinė sanglauda, skatinimas. Jūrų
transportas yra svarbi sudėtinė dalis, padedanti užtikrinti salų
ir atokiausių regionų teritorinę sanglaudą ir
integraciją į ES. Agentūra prisideda prie saugaus, patikimo ir
darnaus ES jūrų transporto kūrimo.
1.4.2.     Konkretus (-ūs) tikslas (-ai)
ir atitinkama VGV / VGB veikla 
Biudžeto sritis 06 02, konkretus tikslas Nr. 3  Transporto
saugumo pagerinimas
Susijusi (-ios) VGV/VGBS veiklos rūšis (-ys) 06020302 Europos jūrų saugumo agentūra
1.4.3.     Numatomas (-i)
rezultatas (-ai) ir poveikis
Nurodyti poveikį,
kurį pasiūlymas (iniciatyva) turėtų turėti tiksliniams
gavėjams (tikslinėms grupėms).
Teikti
finansinį saugumą Agentūros veiksmams reagavimo į
taršą srityje daugiametėje perspektyvoje
1.4.4.     Rezultatų ir poveikio
rodikliai 
Nurodyti pasiūlymo
(iniciatyvos) įgyvendinimo stebėjimo rodiklius.
EMSA
nustatė veiksmingumo rodiklius, kurie skelbiami metinėse darbo
programose. Metines darbo programas reguliariai tikrina administracinė
valdyba. Pagrindinė kontrolės priemonė yra Agentūros
metinės ataskaitos.
1.5.        Pasiūlymo (iniciatyvos)
pagrindas 
1.5.1.     Trumpalaikiai arba ilgalaikiai
poreikiai 
Sudaryti
sąlygas EMSA sudaryti daugiametes sutartis ir vykdyti būtiną
biudžeto planavimą.
1.5.2.     Papildoma ES dalyvavimo nauda
ES
dalyvavimas nustatytas EMSA steigimo reglamente Nr. 1406/2002 su
pakeitimais; šiuo pasiūlymu bus kuriama pridėtinė vertė,
nes bus galima geriau planuoti ir leisti ES lėšas.
1.5.3.     Panašios patirties išvados
2008 m.
atlikus specialųjį EMSA vertinimą, taip pat 2009 m. atlikus
bendrąjį ES agentūrų vertinimą, buvo nustatyta, kad
Agentūra suteikia pridėtinę vertę. 
2011 m.
Komisija pateikė laikotarpio vidurio ataskaitą (dokumento numeris
COM(2011) 286), kaip numatyta Reglamento Nr. 2038/2006 8 straipsnyje.
2009 m.
Komisijos vidaus audito tarnyba (IAS) atliko tam skirtą auditą,
susijusį su naftos išsiliejimo padariniams likviduoti skirtų
budinčių laivų tinklu.
1.5.4.     Suderinamumas ir galima
sąveika su kitomis atitinkamomis priemonėmis
Pasiūlymas
yra suderinamas su ES jūrų saugumo politika ir teisės aktais,
visų pirma su EMSA steigimo reglamentu Nr. 100/2013, kuriuo
peržiūrimi Agentūros įgaliojimai. Šis pasiūlymas – tolesnis
veiksmas po Reglamento Nr. 2038/2006, kurio galiojimas baigsis
2013 m. pabaigoje.
1.6.        Trukmė ir finansinis
poveikis 
x Pasiūlymo (iniciatyvos) trukmė
ribota 
–     
x Pasiūlymas (iniciatyva) galioja nuo 2014 01 01 iki
2020 12 31
–     
x Finansinis poveikis nuo 2014 m. iki 2020 m. (taip pat dar
neatlikti mokėjimai)
o Pasiūlymo (iniciatyvos) trukmė
neribota   
1.7.        Numatytas (-i) valdymo būdas (-ai)[26] 
¨ Komisijos vykdomas tiesioginis
centralizuotas valdymas 
x Netiesioginis centralizuotas valdymas, vykdymo užduotis perduodant:
–     
¨  vykdomosioms įstaigoms 
–     
x Bendrijų įsteigtoms įstaigoms[27] 
–     
¨  nacionalinėms viešojo sektoriaus arba viešąsias paslaugas
teikiančioms įstaigoms 
–     
¨  asmenims, atsakingiems už konkrečių veiksmų
vykdymą pagal Europos Sąjungos sutarties V antraštinę dalį
ir nurodytiems atitinkamame pagrindiniame teisės akte, apibrėžtame
Finansinio reglamento 49 straipsnyje 
¨ Pasidalijamasis valdymas kartu su valstybėmis narėmis 
¨ Decentralizuotas valdymas kartu su trečiosiomis šalimis 
¨ Jungtinis valdymas
kartu su tarptautinėmis organizacijomis (nurodyti)
2.           VALDYMO PRIEMONĖS 
2.1.        Priežiūros ir
atskaitomybės taisyklės 
Nurodyti dažnumą
ir sąlygas.
Visų
ES agentūrų darbas kontroliuojamas taikant griežtą
stebėsenos sistemą, kuri apima vidaus audito pajėgumus,
Komisijos vidaus audito tarnybą, administracinę valdybą,
Komisiją, Audito Rūmus ir biudžeto valdymo instituciją. Ir
toliau bus taikoma EMSA steigimo reglamente nustatyta sistema.
2.2.        Valdymo ir kontrolės
sistema 
2.2.1.     Nustatyta rizika 
Nėra
2.2.2.     Numatomas (-i)
kontrolės metodas (-ai) 
Netaikoma
2.3.        Sukčiavimo ir
pažeidimų prevencijos priemonės 
Nurodyti dabartines
arba numatytas prevencijos ir apsaugos priemones.
Bus
toliau taikomos EMSA steigimo reglamento 20 straipsnyje numatytos kovos su
sukčiavimu priemonės. Be to, pasiūlyme yra specialus
Sąjungos finansinių interesų apsaugai skirtas straipsnis.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama (-os)
daugiametės finansinės programos išlaidų kategorija (-os) ir
biudžeto išlaidų eilutė (-ės) 
·      Dabartinės biudžeto išlaidų eilutės 
Daugiametės finansinės programos
išlaidų kategorijas ir biudžeto eilutes nurodyti eilės tvarka.
 Daugiametės finansinės programos kategorija || Biudžeto eilutė || Išlaidų rūšis || Įnašas 
 Numeris [Aprašymas.....................................................] || DA/NDA ([28]) || ELPA[29] šalių || šalių kandidačių[30] || trečiųjų šalių || pagal Finansinio reglamento 18 straipsnio 1 dalies aa punktą 
 1a || 06.02.03.02 [Įnašas į EMSA, III antraštinė dalis Kovos su tarša priemonės] || DA || TAIP || NE || NE || NE 
3.2.        Numatomas poveikis išlaidoms 
3.2.1.     Numatomo poveikio išlaidoms
suvestinė 
mln. EUR (tūkstantųjų tikslumu) dabartinėmis
kainomis
 Kitos daugiametės finansinės programos išlaidų kategorija || 1 || Pažangus ir integracinis augimas || 
 || Mobilumo ir transporto GD ||   ||   || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || IŠ VISO 
 ||  Veiklos asignavimai ||   ||   ||   ||   ||   ||   ||   ||   
 || Biudžeto eilutės numeris 06.02.03.02 || Įsipareigojimai || (1) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Mokėjimai || (2) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 || Administracinio pobūdžio asignavimai, finansuojami konkrečių programų paketo lėšomis[31] ||   ||   ||   ||   ||   ||   ||   ||   
 || Biudžeto eilutės numeris Nėra duomenų ||   || (3) || 0 || 0 || 0 || 0 || 0 || 0 || 0 || 0 
 || IŠ VISO asignavimų, skirtų Mobilumo ir transporto GD || Įsipareigojimai || = 1 + 3 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Mokėjimai || = 2 + 3 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  IŠ VISO veiklos asignavimų || Įsipareigojimai || (4) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Mokėjimai || (5) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  IŠ VISO administracinio pobūdžio asignavimų, finansuojamų konkrečių programų paketo lėšomis || (6) || 0 || 0 || 0 || 0 || 0 || 0 || 0 || 0 
 || IŠ VISO asignavimų pagal daugiametės finansinės programos 1 IŠLAIDŲ KATEGORIJĄ || Įsipareigojimai || = 4 + 6 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Mokėjimai || = 5 + 6 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 Daugiametės finansinės programos išlaidų kategorija || 5 || Administracinės išlaidos 
mln. EUR (tūkstantųjų tikslumu)
   ||   ||   || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || IŠ VISO 
 Mobilumo ir transporto GD || 
  Žmogiškieji ištekliai || 0 || 0 || 0 || 0 || 0 || 0 || 0 || 0 
  Kitos administracinės išlaidos || 0 || 0 || 0 || 0 || 0 || 0 || 0 || 0 
 GD MOVE IŠ VISO || Asignavimai || 0 || 0 || 0 || 0 || 0 || 0 || 0 || 0 
 IŠ VISO asignavimų pagal daugiametės finansinės programos 5 IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 0 || 0 || 0 || 0 || 0 || 0 || 0 || 0 
mln. EUR (tūkstantųjų tikslumu)
   ||   ||   || 2014 || 2015 || 2016 || 2017 || 2018 || 2019 || 2020 || IŠ VISO 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 Mokėjimai || 19,926 || 22,239 || 23,318 || 20,245 || 23,268 || 23,833 || 25,175 || 158,004 
3.2.2.     Numatomas poveikis veiklos
asignavimams 
–     
¨  Pasiūlymui (iniciatyvai) įgyvendinti veiklos asignavimai
nenaudojami 
–     
x Pasiūlymui (iniciatyvai) įgyvendinti veiklos asignavimai naudojami
taip:
Įsipareigojimų asignavimai mln. EUR
(tūkstantųjų tikslumu)
 Nurodyti tikslus ir rezultatus   ò ||   ||   || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || IŠ VISO 
 REZULTATAI 
 Rezultato rūšis || Vidutinės rezultato išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Rezultatų skaičius || Išlaidos || Bendras rezultatų skaičius || Iš viso išlaidų 
 Transporto saugumo pagerinimas ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Reagavimo laivų tinklas[32] || Laivų, kuriuos galima mobilizuoti vienu metu, skaičius || Apie 0,95 mln. EUR laivui per metus || 19 || 15,620 || 19 || 16,150 || 19 || 17,100 || 19 || 17,600 || 19 || 19,975 || 19 || 20,000 || 19 || 21,000 || 19 || 127,445 
 „CleanSeaNet“ || Per metus apdorotų palydovinių vaizdų skaičius || Apie 2,05 EUR už palydovinį vaizdą || 2000 || 3,605 || 2000 || 3,850 || 2000 || 3,900 || 2000 || 4,550 || 2000 || 4,050 || 2000 || 4,350 || 2000 || 4,400 || 14,000 || 28,705 
 Bendradarbiavimas ir koordinavimas (Informacija) || Veikla su valstybėmis narėmis, įskaitant mokymus ir studijas || Kiekiu neišreiškiama || nėra duomenų || 0,450 || nėra duomenų || 0,600 || nėra duomenų || 0,600 || nėra duomenų || 0,650 || nėra duomenų || 0,650 || nėra duomenų || 0,700 || nėra duomenų || 0,700 || nėra duomenų || 4,350 
 IŠ VISO IŠLAIDŲ ||   || 19,675 ||   || 20,600 ||   || 21,600 ||   || 22,800 ||   || 24,675 ||   || 25,050 ||   || 26,100 ||   || 160,500 
3.2.3.     Numatomas poveikis
administracinio pobūdžio asignavimams
3.2.3.1.  Suvestinė 
–     
x Pasiūlymui (iniciatyvai) įgyvendinti administraciniai
asignavimai nenaudojami 
–     
o  Pasiūlymui (iniciatyvai) įgyvendinti administraciniai
asignavimai naudojami taip:
mln. EUR (tūkstantųjų
tikslumu)
   || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || IŠ VISO 
 Daugiametės finansinės programos 5 IŠLAIDŲ KATEGORIJA ||   ||   ||   ||   ||   ||   ||   ||   
 Žmogiškieji ištekliai || 0 || 0 || 0 || 0 || 0 || 0 || 0 || 0 
 Kitos administracinės išlaidos || 0 || 0 || 0 || 0 || 0 || 0 || 0 || 0 
 Daugiametės finansinės programos 5 IŠLAIDŲ KATEGORIJOS tarpinė suma || 0 || 0 || 0 || 0 || 0 || 0 || 0 || 0 
 IŠ VISO || 0 || 0 || 0 || 0 || 0 || 0 || 0 || 0 
3.2.3.2.   Numatomi
žmogiškųjų išteklių poreikiai 
–     
x Pasiūlymui (iniciatyvai) įgyvendinti žmogiškieji ištekliai
nenaudojami 
–     
o  Pasiūlymui (iniciatyvai) įgyvendinti žmogiškieji ištekliai
naudojami taip:
3.2.4.     Suderinamumas su dabartine
daugiamete finansine programa 
–     
o  Pasiūlymas / Iniciatyva atitinka esamą
finansinį programavimą.
–     
¨  Atsižvelgiant į pasiūlymą (iniciatyvą),
reikės pakeisti daugiametės finansinės programos atitinkamos
išlaidų kategorijos programavimą
Paaiškinti, kaip reikia pakeisti programavimą, ir
nurodyti atitinkamas biudžeto eilutes bei sumas.
Pasiūlymas susijęs su 2014–2020 m.
daugiamete finansine programa.
–     
¨  Įgyvendinant pasiūlymą (iniciatyvą) būtina
taikyti lankstumo priemonę arba patikslinti daugiametę finansinę
programą[33].
Paaiškinti, ką reikia atlikti, ir nurodyti
atitinkamas išlaidų kategorijas, biudžeto eilutes ir sumas.
3.2.5.     Trečiųjų
šalių įnašai 
–     
Pasiūlyme (iniciatyvoje) numatytas bendras
finansavimas apskaičiuojamas taip:
Asignavimai mln. EUR (tūkstantųjų
tikslumu)
   || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || Iš viso 
 Norvegijos ir Islandijos, kaip ELPA šalių, įnašas apskaičiuojamas kaip 2 % nuo biudžeto || 0,472 || 0,407 || 0,466 || 0,407 || 0,481 || 0,481 || 0,496 || 3,210 
 IŠ VISO bendrai finansuojamų asignavimų || 20,147 || 21,007 || 22,066 || 23,207 || 25,156 || 25,531 || 26,596 || 163,710 
3.3.        Numatomas poveikis
įplaukoms 
–     
Pasiūlymas (iniciatyva) neturi finansinio
poveikio įplaukoms
[1]               2002 m. birželio 27 d. Europos Parlamento ir
Tarybos reglamentas (EB) Nr. 1406/2002, įsteigiantis Europos
jūrų saugumo agentūrą (OL L 208, 2002 8 5, p. 1).
[2]               2004 m. kovo 31 d. Europos Parlamento ir
Tarybos reglamentas (EB) Nr. 724/2004 (OL L 129, 2004 4 31, p. 1).
[3]               2006 m. gruodžio 18 d. Europos Parlamento ir
Tarybos reglamentas (EB) Nr. 2038/2006 dėl daugiamečio Europos
jūrų saugumo agentūros veiksmų reaguojant į laivų
keliamą taršą finansavimo ir iš dalies keičiantis Reglamentą
(EB) Nr. 1406/2002 (OL L 394, 2006 12 30, p. 1. Taip pat žr.
klaidų ištaisymą OL L 30, 2007 2 3, p. 12).
[4]               „Strategijos „Europa 2020“ biudžetas“,
COM(2011) 500 ir COM(2011) 398, abiejų data 2011 6 29.
[5]               Abu veiksmų planus galima rasti EMSA
svetainėje      
http://www.emsa.europa.eu/opr-documents/action-plans.html.

[6]               Dokumentą galima rasti EMSA svetainėje       
http://www.emsa.europa.eu/documents/item/145-emsa-5-year-strategy.html.

[7]               COM(2010) 611, 2010 10 28.
[8]               2013 m. sausio 15 d. Europos Parlamento ir
Tarybos reglamentas (ES) Nr. 100/2013, kuriuo iš dalies keičiamas
Reglamentas (EB) Nr. 1406/2002, įsteigiantis Europos jūrų
saugumo agentūrą (OL L 39, 2013 2 9, p. 30).
[9]               2005 m. rugsėjo 7 d. Europos Parlamento
ir Tarybos direktyva 2005/35/EB dėl taršos iš laivų ir sankcijų
už pažeidimus įvedimo (OL L 255, 2005 9 30, p. 11).
[10]             2007 m. lapkričio 8 d. Tarybos sprendimas
2007/779/EB, nustatantis Bendrijos civilinės saugos mechanizmą
(OL L 314, 2007 12 1, p. 9).
[11]             COM(2011) 286, 2011 5 23.
[12]             EMSA indėlį galima rasti http://www.emsa.europa.eu/opr-documents/item/617-multi-annual-funding-mid-term-report-emsas-contribution.html.

[13]             OL C , , p. .
[14]             OL C , , p. .
[15]             OL C , , p. .
[16]             OL L 208, 2002 8 5, p. 1.
[17]             OL L 129, 2004 4 31, p. 1.
[18]             OL L 39, 2013 2 9, p. 30. 
[19]             OL L 394, 2006 12 30, p. 1.
[20]             OL L 314, 2007 12 1, p. 9.
[21]             OL L 312, 1995 12 23, p. 1.
[22]             OL L 292, 1996 11 15, p. 2.
[23]             OL L 136, 1999 5 31, p. 1.
[24]             VGV – veikla grindžiamas valdymas, VGB – veikla
grindžiamas biudžeto sudarymas.
[25]             Kaip nurodyta Finansinio reglamento 49 straipsnio 6 dalies
a arba b punkte.
[26]             Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“ http://www.cc.cec/budg/man/budgmanag/budgmanag_en.html.
[27]             Kaip nurodyta Finansinio reglamento 185 straipsnyje.
[28]             DA – diferencijuotieji asignavimai / NDA –
nediferencijuotieji asignavimai.
[29]             ELPA – Europos laisvosios prekybos asociacija. 
[30]             Šalių kandidačių ir, kai taikoma,
Vakarų Balkanų potencialių šalių kandidačių.
[31]             Techninė ir (arba) administracinė pagalba bei
išlaidos ES programų ir (arba) veiksmų įgyvendinimui remti
(buvusios BA eilutės), netiesioginiai moksliniai tyrimai, tiesioginiai
moksliniai tyrimai.
[32]             Įskaičiuotos pratybų jūroje sumos,
taip pat 6,02 mln. EUR kovai su naftos ir dujų įrenginių
keliama jūrų tarša.
[33]             Žr. Tarpinstitucinio susitarimo 19 ir 24 punktus.